**Anexa nr. 17**

la Instrucţiunea privind etapele, termenele, modul

şi procedurile de înregistrare a valorilor mobiliare

**Informații minime necesare a fi incluse în Nota privind valorile mobiliare în cadrul ofertei de instrumente derivate referitoare la obligațiuni subiacente (care au stat la baza emiterii RDM)**

|  |
| --- |
| **1. PERSOANE RESPONSABILE ALE EMITENTULUI** |
| **1)** | Se indică toate persoanele responsabile pentru informațiile incluse în Nota privind valorile mobiliare derivate (în continuare Notă) și, dacă e cazul, cele responsabile doar pentru anumite părți ale acesteia, pentru care se vor face precizările corespunzătoare. În cazul persoanelor fizice, inclusiv membri ai organelor de conducere ale emitentului (organul executiv, consiliul societății și comisia de cenzori), se indică numele, prenumele și funcția acestora; în cazul persoanelor juridice - denumirea, IDNO, adresa juridică. |
| **2)** | O declarație a persoanelor responsabile pentru întocmirea Notei și, dacă e cazul, o declarație și a celor responsabile doar pentru anumite părți ale acesteia, din care să reiasă că, după luarea tuturor măsurilor rezonabile în acest sens, informațiile incluse în Notă/partea din Notă (de precizat care anume) sunt, după cunoștințele lor, conforme cu realitatea și nu conțin omisiuni de natură să afecteze semnificativ conținutul acesteia.  |
| **2. FACTORI DE RISC** |
|  | Se prezintă, într-o secțiune intitulată „factori de risc”, factorii de risc care au o influență semnificativă asupra valorilor mobiliare oferite, pentru evaluarea riscului de piață asociat valorilor mobiliare în cauză. Această secțiune trebuie să includă un avertisment care să îl informeze pe investitor că ar putea să piardă, integral sau parțial, după caz, valoarea investiției sale și, în cazul în care riscul asumat de investitor nu se limitează la valoarea investiției sale, o mențiune a acestui fapt, însoțită de o descriere a cazurilor în care se materializează această creștere a riscurilor, precum și a efectelor financiare probabile ale acestei materializări. |
| **3. INFORMAȚII DE BAZĂ** |
| **1)** | **Interesele persoanelor fizice și juridice participante la emisiune/ofertă**O descriere a tuturor intereselor, inclusiv a celor conflictuale, care ar putea influența semnificativ emisiunea/oferta, identificând fiecare dintre persoanele implicate și indicând natura intereselor. |
| **2)** | **Motivele ofertei și utilizarea fondurilor obținute, dacă este vorba de alte motive decât realizarea unui beneficiu și acoperirea anumitor riscuri**În cazul în care se furnizează astfel de informații, se indică, de asemenea, valoarea totală netă a fondurilor obținute din emisiune/ofertă și o estimare a costului total al emisiunii/ofertei. |
|  **4. INFORMAȚII PRIVIND VALORILE MOBILIARE DERIVATE CARE URMEAZĂ A FI OFERITE** |
| **1)** | **Informații privind valorile mobiliare** |
| a) | O descriere a naturii și categoriei valorilor mobiliare derivate (RDM) și, după caz, codul de identificare a acestora (ISIN); |
| b) | Explicații clare și exhaustive care să permită investitorilor să înțeleagă modul în care valoarea investiției lor este influențată de cea a valorilor mobiliare, care au stat da baza emiterii RDM, în special în cazurile în care riscul este evident, cu excepția cazului în care valorile mobiliare au o valoare nominală unitară de cel puțin echivalentul în lei a 50 000 de euro sau nu pot fi achiziționate sub mărimea echivalentului în lei a 50 000 de euro unitatea; |
| c) | Legislația în temeiul căreia au fost create valorile mobiliare; |
| d) | Indicarea formei sub care au fost emise valorile mobiliare (nematerializată). Se indică denumirea și adresa entității care asigură ținerea registrului valorilor mobiliare ale emitentului; |
| e) | Moneda în care se face emisiunea; |
| f) | Rangul valorilor mobiliare oferite, inclusiv un rezumat al oricărei clauze prin care se urmărește influențarea rangului sau subordonarea valorilor mobiliare în cauză oricărui alt angajament curent sau viitor al emitentului; |
| g) | O descriere a drepturilor conexe valorilor mobiliare, inclusiv a oricărei restricții care le este aplicabilă, și a modalităților de exercitare a drepturilor în cauză; |
| h) | O declarație conținând hotărârile, autorizațiile și aprobările în temeiul cărora vor fi emise valorile mobiliare; |
| i) | Data emisiunii de valori mobiliare; |
| j) | O descriere a tuturor restricțiilor impuse asupra liberei transferabilități a valorilor mobiliare; |
| k) | Informații privind:a) data expirării sau scadenței valorilor mobiliare;b) data exercitării sau data finală de referință. |
| l) | O descriere a procedurii de regularizare a instrumentelor derivate; |
| m) | Modalitățile de gestionare a beneficiilor generate de instrumentele derivate, data plății sau a livrării și modalitățile de calcul; |
| n) | Pentru emitentul de valori mobiliare derivate: a) informații privind orice reținere la sursă aplicabilă veniturilor generate de valorile mobiliare;b) indicații privind asumarea sau neasumarea responsabilității reținerii la sursă de către emitent. |
| **2)** | **Informații privind elementele subiacente (valorile mobiliare ce au stat la baza emiterii RDM)** |
| a) | Prețul de exercitare și prețul final de referință ale elementelor subiacente; |
| b) | O declarație privind tipul de elemente subiacente utilizate și locul în care pot fi obținute informații despre acestea:a) sursele din care se pot obține informații despre performanțele trecute și viitoare și volatilitatea elementelor su subiacente;b) denumirea emitentului valorilor mobiliare ce au stat la baza emiterii RDM;c) codul ISIN (numărul internațional de identificare a valorilor mobiliare) sau orice alt cod de identificare.

|  |  |
| --- | --- |
|  |  |

 |
| c) | O descriere a oricărei perturbări a pieței sau a procedurilor de regularizare care ar putea influența elementele subiacente; |
| d) | O descriere a normelor de ajustare aplicabile în cazul unui eveniment care influențează elementele subiacente. |
| **5. CONDIȚIILE OFERTEI** |
| **1)** | **Condiții, statistici privind oferta, calendarul provizoriu și modalitățile de solicitare a subscrierii** |
| a) | Prezentarea condițiilor care reglementează oferta; |
| b) | Valoarea totală a emisiunii/ofertei. Dacă valoarea totală nu este stabilită, o descriere a modalităților și a termenului în care valoarea finală va fi anunțată public; |
| c) | Durata de valabilitate a ofertei, inclusiv orice modificare posibilă, și o descriere a procedurii de subscriere; |
| d) | Volumul minim și maxim al unei subscrieri (exprimat fie în număr de valori mobiliare, fie în valoarea globală a investiției); |
| e) | O descriere a metodei și indicarea datelor limită pentru plata, respectiv livrarea valorilor mobiliare; |
| f) | O descriere integrală a modalităților de publicare a rezultatelor ofertei și indicarea datei de publicare. |
| **2)** | **Planul de distribuire și de alocare a valorilor mobiliare** |
| a) | Diversele categorii de potențiali investitori cărora le sunt oferite valorile mobiliare. Dacă oferta se face simultan pe diferite piețe și dacă o tranșă a fost sau este rezervată anumitor piețe, indicarea acestei tranșe; |
| b) | Procedura de notificare a subscriitorilor cu privire la volumul care le-a fost alocat și informații privind posibilitatea demarării tranzacțiilor înainte de această notificare. |
| **3)** | **Stabilirea prețului** |
|   | Prețul la care vor fi oferite valorile mobiliare sau metoda de stabilire și procedura de publicare a prețului. Cuantumul cheltuielilor sau taxelor solicitate subscriitorilor sau cumpărătorilor. |
| **4)** | **Plasamentul și subscrierea** |
| a) | Numele și adresa coordonatorului sau ale coordonatorilor ofertei în general și a diverselor părți ale acesteia și, în măsura în care aceste informații sunt cunoscute emitentului sau ofertantului, numele și adresa intermediarilor ofertei; |
| b) | Denumirea și adresa Bursei de Valori, Depozitarului Central și a tuturor societăților de investiții implicate în ofertă;  |
| c) | Informații privind entitățile care s-au angajat ferm să subscrie emisiunea și ale celor care s-au angajat să plaseze valorile mobiliare fără o subscriere fermă sau în temeiul unui acord de investiție la cel mai bun preț. Dacă subscrierea fermă nu vizează întreaga emisiune, se menționează cota parte care nu a fost subscrisă; |
| d) | Momentul în care acordul de subscriere fermă a fost sau va fi onorat; |
| e) | Numele persoanei de la care pot fi solicitate explicații clare privind modul de calculare a veniturilor pe instrumentele derivate; |
| **6. ADMITEREA LA TRANZACȚIONARE ȘI MODALITĂȚI DE TRANZACȚIONARE** |
| **1)** | Se indică dacă valorile mobiliare oferite fac sau vor face obiectul unei solicitări de admitere la tranzacționare, în vederea distribuirii lor pe o piață reglementată sau pe alte piețe (se indică piețele în cauză). Aceste informații trebuie precizate fără a se lăsa impresia că admiterea la tranzacționare va fi cu siguranță aprobată. Se indică, dacă sunt cunoscute, datele cele mai apropiate la care vor fi admise la tranzacționare valorile mobiliare. |
| **2)** | Se menționează toate piețele pe care, după cunoștințele emitentului, sunt deja tranzacționate valori mobiliare aparținând categoriei din care fac parte și cele care urmează a fi oferite sau admise la tranzacționare. |
| **3)** | Informații detaliate privind entitățile care și-au asumat un angajament ferm de a acționa ca intermediari pe piețele de tranzacționare și de a garanta lichiditatea acestora prin cotații de vânzare și cumpărare; o descriere a principalelor caracteristici ale angajamentului lor. |
| **7. INFORMAȚII SUPLIMENTARE** |
| **1)** | Dacă în nota privind valorile mobiliare sunt menționați consilieri care au legătură cu oferta, o declarație precizând calitatea în care au acționat aceștia. |
| **2)** | Se precizează ce alte informații din nota privind valorile mobiliare au fost verificate sau examinate de către auditori și dacă aceștia au elaborat un raport. Se prezintă raportul în întregime sau, cu aprobarea autorității competente, un rezumat al acestuia. |
| **3)** | În cazul în care nota privind valorile mobiliare conține o declarație sau un raport atribuite unei persoane care acționează în calitate de expert, se indică numele, adresa de la locul de muncă și calificările persoanei în cauză și, după caz, orice interese semnificative ale persoanei respective cu privire la emitent. Dacă raportul sau declarația au fost întocmite la cererea emitentului, se anexează o declarație prin care se confirmă faptul că documentele în cauză au fost incluse, în forma și în contextul în care au fost incluse, cu consimțământul persoanei care a autorizat conținutul acelei părți din nota privind valorile mobiliare. |
| **4)** | În cazul în care informațiile provin de la o terță parte, se furnizează o confirmare a faptului că informațiile în cauză au fost reproduse cu acuratețe și că, după cunoștințele emitentului și în măsura în care acesta poate să confirme având în vedere datele publicate de terța parte în cauză, nu au fost omise fapte care ar face ca informațiile reproduse să fie incorecte sau să inducă în eroare. Se menționează, de asemenea, sursa (sursele) informațiilor în cauză. |
| **5)** | O indicație în prospect privind eventuala intenție a emitentului de a furniza, după emisiune, informații ulterioare emisiunii. În cazul în care are această intenție, emitentul precizează ce informații vor fi furnizate și locul din care vor putea fi obținute. |